प्रधानमंत्री श्री नरेन्द्र मोदी ने आज हिमाचल प्रदेश के ऊना, कुल्लू और पालमपुर में आयोजित विशाल रैलियों को संबोधित किया और राज्य की जनता से प्रदेश के विकास के लिए श्री प्रेम कुमार धूमल के नेतृत्व में भाजपा की तीन-चौथाई बहुमत से सरकार बनाने का आह्वान किया। उन्होंने कहा कि हिमाचल में चारों ओर, हर तरफ कमल ही कमल खिला नजर आ रहा है और चुनाव से पहले ही कांग्रेस ने मैदान छोड़ कर हिमाचल में अपनी हार स्वीकार कर ली है।